Xunto a les plantes mencionaes anteriormente esisten otros vexetales denominaos enteóxenos que son utilizaos poles bruxes palos sos fines y recoyíos por elles al anochecer. Son los siguientes:  El fedondiu, una planta de grandes flores blanques y acampanaes y de frutos verdes llenos d'espinos, ye l'ingrediente principal de los ungüentos   máxicos que les bruxes empleguen pa volar  pelos aires encima la so escoba. Gracies a esto pueden conocer lo que sucede n'esi momentu n'otros llugares.  El belenciu, que recibe el so nome del dios celta Belenos, fue l'enteóxenu más conocíu durante tola   Edá Media europea. Los sos frutos yeren, al igual que los del fedondiu, imprescindibles na elaboración de cualquier poción mágica digna de tal nome. El fumu producíu pol belenciu provoca sueñu y alucinaciones, polo que fue utilizáu por profetises de toles  époques...y tamién por lladrones que queríen dormir a los sos clientes y roba-yos la cartera. Ye, amás, un afrodisíacu.  Los tomatillos del diablu, tamién llamaos herba mora, producen visiones y en mayores dosis   alucinaciones. Sin embargo, pola so identificación col mal tamién sirven pa'afuxentar a les enfermedaes.  L'adormidera allarga la vida, y la resina que sal tres cortar la so cápsula, l'opiu, ye utilizada en munches aplicaciones, y tien tamién efectos embriagadores y narcóticos. Mui utilizada en filtros d'amor.  La belladona ye la planta máxica más conocida y ye mui abundante nes húmedes viesques asturianes. Tres el   consumu de les raíces y los frutos apaecen imáxenes que tan a caballu ente sueños y esperiencies reales y surden seres imaxinarios colos que se puede conversar.  La mandrágora tien múltiples usos. Ye una planta mui misteriosa, pues tien figura humana y xime cuando se-y arranca del suelo...menciónase-y inclusu na Biblia.  Por últimu, la savia de texu yera usada polos astures pales sos dances rituales.